Sjøvegan videregående skole

Sjøvegan videregående skole er en videregående skole i Salangen kommune i Troms og Finnmark.

Skolen ble etablert i 1972 og har skoleåret 2018/19 rundt 340 elever. Cirka 120 elever er tilknyttet grunnskoleopplæring for voksne. Skolen ligger like ved Sjøvegan sentrum, med kort avstand til både butikker, svømmehall, idrettshall, og treningssenter. Skolen er godt kjent for den såkalte "Sjøvegan-modellen", som omhandler integrering av innvandrere i tett samarbeid med det lokale asylmottaket. Skolen fikk Benjaminprisen i 2015, en pris de også var nominert for i 2013. Skolen har totalt 70 ansatte og rektor er Kjell Arne Giske.

Utdanningsprogram 
Sjøvegan videregående skole tilbyr følgende programområder:

Studiespesialisering 
Tilbud Vg1:
 Studiespesialisering.
 Studiespesialisering, spesialundervisning i liten gruppe H, 1. år.

Tilbud på Vg2:
 Realfag.
 Språk, samfunnsfag og økonomi.

Tilbud på Vg3:
 Realfag
 Språk, samfunnsfag og økonomi.

Tilbud på Vg3 til yrkesfagselever:
 Påbygging til generell studiekompetanse.
Tilbud til yrkesfagselever etter oppnådd yrkeskompetanse:
 Påbygging til generell studiekompetanse etter yrkeskompetanse.

Helse og oppvekstfag 
Tilbud på Vg1:
 Helse- og oppvekstfag.

Tilbud på Vg2:
 Barne- og ungdomsarbeiderfag.
 Helsearbeiderfag.

Service og samferdsel 
Tilbud på Vg1:
 Service og samferdsel.

Tilbud på Vg2:
 IKT-servicefag (rekrutterer fra alle fag).

Teknikk og industriell produksjon 
Tilbud på Vg1:
 Teknikk og industriell produksjon

Tilbud på Vg2:
 Industriteknologi
 Kjemiprosess

Tidligere elever ved Sjøvegan vgs 
Flere personer har tilknytning til Salangen og Sjøvegan vgs og siden gjort seg bemerket, blant annet et par sentrale politikere:
 Tidligere leder i Senterungdommen og landbruks- og matminister siden 2021, Sandra Borch.
 Tidligere 1. varamedlem til stortinget og ordfører i Salangen kommune, nå fylkesråd for samferdsel og miljø i Troms, Ivar B. Prestbakmo.

Referanser

Eksterne lenker 
 Sjøvegan videregående skoles hjemmeside

Videregående skoler i Troms
Byggverk i Salangen
Vinnere av Benjaminprisen